Diari Oficial de la Generalitat Valenciana


Sumari del DOGV 7157, del 21-11-2013 (2013/10939)

RESOLUCIÓ de 25 d'octubre de 2013, del director general de Justícia, per la qual es resol inscriure la modificació dels Estatuts del Col·legi Oficial d'Enginyers en Informàtica de la Comunitat Valenciana i es disposa la seua publicació.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7157

Data del DOGV
:   21-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10187


Data del document
:   25-10-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 25 d'octubre de 2013, del director general de Justícia, per la qual es resol inscriure la modificació dels Estatuts del Col·legi Oficial d'Enginyers en Informàtica de la Comunitat Valenciana i es disposa la seua publicació. [2013/10270]  
Vist l'expedient de modificació estatutària instruït a instàncies del Colegi Oficial d'Enginyers en Informàtica de la Comunitat Valenciana, inscrit amb el número 89 de la Secció Primera del Registre de Colegis Professionals i de Consells Valencians Professionals de la Comunitat Valenciana, en el què se solicita la inscripció de la modificació dels seus estatuts en l'esmentat registre, atenent als següents  
  
  
Fets  
Primer. El president del Colegi Oficial d'Enginyers en Informàtica de la Comunitat Valenciana va presentar, en data 4 de maig de 2012, una solicitud d'inscripció dels seus nous Estatuts.  
Segon. El Servici d'Entitats Jurídiques de la Conselleria de Governació i Justícia va formular, per mitjà d'un escrit de 19 de juliol de 2012, observacions prèvies al control de legalitat dels Estatuts.  
Tercer. El president del Colegi Oficial d'Enginyers en Informàtica de la Comunitat Valenciana va presentar, en data 10 de juliol de 2013, escrit d'esmena de la seua petició inicial, aportant el text final dels Estatuts, amb la seua redacció definitiva.  
Quart. El text final dels nous Estatuts del Colegi Oficial d'Enginyers en Informàtica de la Comunitat Valenciana va ser aprovat per l'Assemblea General del Colegi el 27 de juny de 2013, segons certificat del secretari del Colegi, amb el vistiplau del president, de data 1 de juliol de 2013.  
Quint. El text dels nous Estatuts, figura com a annex d'esta resolució, donant-se ací per reproduït.  
  
  
Fonaments de dret  
Primer. Revisats els Estatuts del Colegi Oficial d'Enginyers en Informàtica de la Comunitat Valenciana estos contenen totes les determinacions exigides per l'article 10 de la Llei 6/1997, de 4 de desembre, de Consells i Colegis Professionals de la Comunitat Valenciana.  
  
Segon. Els Estatuts han sigut aprovats amb els requisits i formalitats previstos en l'esmentat article i en els Estatuts del Colegi.  
  
Tercer. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Governació i Justícia, competent perquè així ho disposa l'article 6.1 de l'esmentada Llei 6/1997, tenint en compte el que es preveu en la disposició final del Decret 4/2002, de 8 de gener, en virtut de les atribucions que té conferides pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 194/2012, de 21 de desembre, del Consell, pel qual s'aprova el Reglament orgànic i funcional de la Conselleria de Governació i Justícia.  
  
Vistos l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de Colegis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Colegis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'esta última, i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació dels Estatuts del Colegi Oficial d'Enginyers en Informàtica de la Comunitat Valenciana.  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
  
València, 25 d'octubre de 2013.- El director general de Justícia: Julián Ángel González Sánchez  
  
  
  
Estatuts del Colegi Oficial d'Enginyers en Informàtica de la Comunitat Valenciana  
  
  
TÍTOL I  
Disposicions generals  
  
Article 1. Denominació   
La denominació d'este colegi professional és la de Colegi Oficial d'Enginyers en Informàtica de la Comunitat Valenciana ?Colegi Oficial d'Enginyeria en Informàtica de la Comunitat Valenciana?. L'acrònim del Colegi Oficial d'Enginyers en Informàtica de la Comunitat Valenciana és COEICV.   
  
Article 2. Naturalesa jurídica   
El Colegi Oficial d'Enginyers en Informàtica de la Comunitat Valenciana és una corporació de dret públic, amb personalitat jurídica pròpia i amb capacitat plena per al compliment dels seus fins. Com a corporació de dret públic, està subjecta al dret administratiu quan exercisca les potestats públiques que la llei establisca o li encomane. La resta de la seua activitat es regirà pel dret privat.   
L'estructura interna i el funcionament del Colegi seran democràtics.   
El Colegi agrupa les persones que tinguen els títols d'Enginyeria en Informàtica, o els que, qualsevol que siga la seua denominació, els substituïsquen o es creen amb l'abast i el nivell equivalents sempre que la llei atribuïsca als que estiguen en possessió d'estos el dret d'accés a la professió d'enginyeria en informàtica i posseïsquen els requisits exigits per estos estatuts i per les normes que hi són aplicables.   
  
Article 3. Àmbit territorial   
L'àmbit territorial del present Colegi Oficial d'Enginyers en Informàtica és el de la Comunitat Valenciana, de conformitat amb l'article 2 de la Llei 6/2000, de 19 de maig, de creació del Colegi.   
  
Article 4. Seu del Colegi   
La seu del Colegi es fixa a València, a l'avinguda del Baró de Càrcer, 48, 3r O.   
Cada delegació territorial del Colegi podrà tindre la seua pròpia seu provincial, que fixarà la Junta de Govern.   
  
Article 5. Règim jurídic   
El Colegi ajustarà la seua actuació a les normes del dret administratiu i, en especial, a la normativa que en cada moment es trobe vigent sobre règim jurídic d'administracions públiques i procediment administratiu comú, així com per estos estatuts i pel reglament de règim interior, excepte en les seues relacions laborals o civils, en què quedaran subjectes al règim jurídic corresponent.   
  
Article 6. Finestreta única   
1. El Colegi disposarà d'una adreça web perquè, a través de la finestreta única prevista en la Llei 17/2009, de 23 de novembre, sobre el lliure accés a les activitats de servicis i el seu exercici, els que integren la professió puguen, a través d'un únic punt, per via electrònica, de manera no presencial, realitzar tots els tràmits necessaris per a la colegiació, sense que esta via no presencial es veja gravada per cap sobrecost respecte a la via presencial, el seu exercici i la seua baixa en el Colegi, presentar tota la documentació i solicituds necessàries, conéixer l'estat de tramitació dels procediments en què tinguen la consideració d'interessats, rebre la notificació corresponent dels actes de tràmit preceptius i la resolució dels expedients, inclosa la notificació dels disciplinaris quan no siga possible per altres mitjans, ser convocats a les assemblees generals i posar en coneixement seu l'activitat pública i privada del Colegi.   
2. La finestreta única contindrà la informació a què es referix la legislació bàsica sobre colegis professionals per a la millor defensa dels drets de la ciutadania destinatària de l'activitat dels professionals que agrupen el Colegi, en especial l'accés al registre de persones colegiades, que estarà permanentment actualitzat i on constaran, almenys, les dades següents: nom i cognoms dels professionals colegiats, número de colegiació, Administració pública de destinació i situació administrativa. Així mateix, haurà de preveure les vies de reclamació i els recursos que podran interposar-se en cas de conflicte entre un ciutadà i un colegiat o el Colegi.   
  
Article 7. Comunicacions   
Les comunicacions entre el Colegi i els seus colegiats es regiran pels principis següents:   
1. Seran vàlids, en tot cas, els procediments previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció actualitzada.   
2. Addicionalment, el Colegi i els seus colegiats podran utilitzar procediments de comunicació diferents dels anteriors quan el dit procediment s'haja establit formalment en estos estatuts o per acord de la seua Assemblea General.   
3. Quan es realitzen enviaments a adreces electròniques individuals (és a dir, no a llistes de distribució) a més del destinatari o destinataris com a tal, s'incorporarà com a destinatari addicional algun compte del Colegi, de manera que la seua recepció en el dit compte servisca d'acreditació de l'enviament realitzat.   
4. Sense perjuí de tot això, les convocatòries d'assemblees i processos electorals inclouran necessàriament l'enviament per un mitjà efectiu (correu postal, correu electrònic o altres mitjans equivalents) i la publicació de l'anunci corresponent en la portada de la pàgina web de l'entitat i de forma pública.   
5. El Colegi procurarà adequar la naturalesa del procediment a la transcendència de l'objecte de la comunicació utilitzant procediments tant més pròxims o equivalents als de l'apartat 1 com més afecten drets i obligacions individuals.  
  
Article 8. Relacions amb altres organismes professionals i públics   
1. La representació institucional del Colegi Oficial d'Enginyers en Informàtica de la Comunitat Valenciana, tant en juí com fora, recau en el seu president, que es troba legitimat per a atorgar poders generals o especials a procuradors, lletrats o qualsevol classe de mandataris, amb l'acord previ de la Junta de Govern.   
2. El Colegi es relacionarà amb l'Administració autonòmica valenciana, sense perjuí de poder colaborar amb qualsevol altre òrgan de l'Administració en matèries d'interés comú.   
3. El Colegi podrà establir les relacions i els acords de colaboració, cooperació, reciprocitat i intercanvi que considere oportuns, per a la consecució dels seus fins i dins del marc legalment establit, amb altres colegis i associacions professionals, organismes públics, empreses, centres docents i d'investigació i, en general, qualsevol altra entitat, tant pública com privada, d'àmbit nacional i internacional.   
  
  
Article 9. Consell de colegis   
1. El Colegi Oficial d'Enginyers en Informàtica de la Comunitat Valenciana s'integrarà en el Consell General de Colegis Oficials d'Enginyeria Informàtica, i s'hi relacionarà en els termes que dispose la legislació vigent.   
2. El Colegi promourà la colaboració activa en els òrgans de govern i les funcions del Consell General de Colegis Oficials d'Enginyeria Informàtica, així com en iniciatives en general que siguen d'interés per a la professió de l'enginyeria informàtica.   
3. El Colegi vetlarà pel compliment de les disposicions dels estatuts generals de l'Organització Colegial d'Enginyeria en Informàtica que li siguen aplicables, especialment per a l'elaboració dels estatuts particulars del Colegi, en els termes que dispose la legislació vigent.   
  
  
TÍTOL II  
Fins i funcions del Colegi  
  
Article 10. Fins del Colegi   
Són fins fonamentals del Colegi Oficial d'Enginyers en Informàtica de la Comunitat Valenciana:   
1. Promoure el progrés de la societat de la informació i el coneixement i la seua contribució a l'interés general.   
2. Vetlar, en l'àmbit de la seua competència, pel compliment dels preceptes constitucionals sobre l'ús de la informàtica per a garantir l'honor i la intimitat personal i familiar dels ciutadans i el ple exercici dels seus drets.   
3. L'ordenació de la professió, dins del seu àmbit competencial i del marc legal oportú, en benefici tant de la societat com dels interessos generals que li són propis.   
4. La defensa dels interessos professionals dels colegiats i exercir la representació de l'exercici de la professió.   
5. La representació de la professió en qüestions d'àmbit autonòmic.   
  
6. Vigilar l'exercici de la professió facilitant el coneixement i compliment de qualsevol tipus de disposicions legals que l'afecten i fent complir l'ètica professional i les normes deontològiques pròpies.   
  
7. Vetlar per l'adequat nivell de qualitat de les prestacions professionals dels colegiats; per a això, es promourà la seua formació i perfeccionament.   
8. Procurar l'harmonia i colaboració entre els colegiats i entre estos i els altres professionals així com, en general, promoure la igualtat entre els sexes.   
9. Fomentar la solidaritat professional i promoure el progrés de l'enginyeria en informàtica i l'augment de les competències i del prestigi de la professió.   
10. Fomentar per si, o per mitjà de la colaboració amb tercers, la investigació, desenrotllament i innovació (I+D+i) en l'àmbit de la informàtica i de les tecnologies afins.   
11. Qualssevol altres fins que li atribuïsca la llei o els presents estatuts i que contribuïsquen al desenrotllament de l'enginyeria en informàtica i de la societat en el seu conjunt.   
  
Article 11. Funcions   
Per al compliment dels seus fins essencials, corresponen al Colegi Oficial d'Enginyers en Informàtica de la Comunitat Valenciana les funcions següents:   
a) Assumir la representació i defensa de la professió i dels enginyers en informàtica de la Comunitat Valenciana tal com establisquen les lleis per al compliment dels seus fins.   
b) Examinar i denunciar les qüestions relacionades amb l'intrusisme en la professió i exercir les accions que les lleis establisquen per a evitar-lo, sense perjuí de les actuacions d'inspecció i sanció a què està obligada l'Administració.   
c) Portar el cens de professionals i el registre de títols, amb aquelles dades de tot tipus que s'estimen necessàries per a una millor informació, i elaborar les estadístiques que es consideren convenients per a la realització d'estudis, projectes i propostes relacionades amb l'exercici de la professió.   
d) Elaborar les normes deontològiques comunes a la professió.   
e) Ordenar l'activitat professional dels colegiats, vetlar per l'ètica, deontologia i dignitat professional, així com pel respecte degut als drets dels particulars contractants dels seus servicis.   
f) Aprovar els seus estatuts i reglaments de règim interior. Exercir la potestat disciplinària en l'orde professional i colegial per a sancionar els actes dels colegiats que practiquen una competència deslleial en l'àmbit professional i/o econòmic amb la resta dels colegiats o cometen una infracció deontològica.   
g) Intervindre com a mediador i amb procediments d'arbitratge en els conflictes que se susciten, per motius professionals, entre els colegiats.   
h) Encarregar-se del cobrament de les percepcions, remuneracions i honoraris professionals quan la persona colegiada ho solicite expressament, sempre que el Colegi haja creat la infraestructura necessària per a realitzar la dita funció.   
i) Organitzar activitats i servicis comuns d'interés per als colegiats, de caràcter professional, formatiu, cultural, assistencial i de previsió i altres d'anàlegs, i proveir el sosteniment econòmic per mitjà dels mitjans necessaris.   
j) Organitzar, si és el cas, cursos per a la formació professional dels postgraduats.   
k) Tractar d'aconseguir el major nivell d'ocupació dels colegiats colaborant amb l'Administració en la mesura que siga necessari.   
l) Promoure la igualtat entre els sexes.   
M. Exercir les funcions que li siguen encomanades per les administracions públiques i colaborar amb estes per mitjà de la realització d'estudis i informes.   
n) Facilitar als tribunals la relació de colegiats que per la seua preparació i experiència professional puguen ser requerits per a intervindre com a pèrits en assumptes judicials o proposar-los a instància de l'autoritat judicial, així com emetre informes i dictàmens quan siguen requerits per a això per qualsevol jutjat o tribunal.   
o) Aprovar el seu pressupost, així com regular i fixar les quotes dels seus colegiats.   
p) Exercir les funcions que redunden en benefici de la protecció dels interessos dels consumidors i usuaris dels servicis prestats pels colegiats.   
q) Colaborar amb les universitats en l'elaboració dels plans d'estudi i preparar la informació necessària per a facilitar l'accés a la professió dels nous colegiats.   
r) Evacuar, si és el cas, l'informe preceptiu sobre tots els projectes de normes del Consell que afecten els colegis professionals o a la seua pròpia professió.   
s) Subscriure convenis amb la Generalitat, així com amb altres institucions públiques o privades. Constituir o participar en consorcis públics o en fundacions, associacions i altres entitats, així com establir relacions de cooperació amb entitats públiques o privades que redunden en benefici dels interessos colegials.  
t) Elaborar directrius sobre l'activitat d'auditoria dels sistemes d'informació.   
u) Participar en els òrgans consultius de l'Administració en la matèria de competència de la professió, quan aquella ho requerisca o resulte de les disposicions aplicables.   
v) Visar els treballs professionals dels colegiats, garantint la titulació i l'habilitació de les persones que els subscriuen, així com l'autenticació, el registre i la custòdia.   
w) Fomentar la investigació, el desenrotllament i la innovació de la informàtica.   
x) Difondre entre els colegiats la legislació vigent amb implicacions en el desenrotllament de la professió d'enginyeria en informàtica i aquelles modificacions que s'hi realitzen.   
y) Les altres que li atribuïsquen altres lleis i totes aquelles que, no expressament enunciades, siguen concomitants o conseqüència de les anteriors.   
  
Article 12. Visat   
1. Dins del marc establit per l'ordenament jurídic, el Colegi podrà oferir servicis de visat als colegiats.   
2. El visat garantix la identitat, la titulació i l'habilitació de la persona colegiada que subscriu l'objecte del visat. Així mateix acredita l'autenticació, el registre, la custòdia i la comprovació formal de presentació dels documents, però no sanciona el contingut del treball professional ni la seua correcció tècnica.   
Igualment haurà d'incloure aquells aspectes que les normes de l'Estat o de la Comunitat Autònoma Valenciana encomanen al Colegi, dins de l'ordenament de l'exercici de la professió.   
El Colegi definirà reglamentàriament el contingut administratiu del visat, així com la contraprestació econòmica corresponent.   
3. El visat no comprendrà els honoraris ni les altres condicions contractuals, la determinació dels quals es deixa al lliure acord de les parts.   
  
  
TÍTOL III  
De la colegiació  
  
CAPÍTOL I  
Adquisició de la condició de membre colegiat  
  
Article 13. Colegiació   
1. El Colegi Oficial d'Enginyers en Informàtica de la Comunitat Valenciana integrarà les persones que es troben en possessió d'un títol universitari oficial vinculat amb l'exercici de la professió d'enginyeria en informàtica o bé es troben en possessió d'un títol universitari degudament homologat amb l'anterior per l'autoritat competent.   
  
2. La colegiació tindrà caràcter voluntari, excepte disposició legal que establisca el contrari, per a aquells professionals que residisquen o exercisquen la seua activitat professional a la Comunitat Valenciana.   
Els solicitants podran tramitar la seua colegiació per via telemàtica en els termes de la legislació bàsica sobre colegis professionals.   
D'acord amb la llei, l'import dels drets de colegiació no podrà superar el dels costos de la seua tramitació.   
3. En els supòsits de canvi de residència o de lloc de realització d'activitat professional, el trasllat de colegi professional serà efectiu a l'inici de l'any natural següent a la data de la corresponent solicitud de trasllat al colegi professional de destinació, i sense perjuí del compliment dels requisits i deures corresponents en el colegi professional de destinació. Esta data de trasllat podrà ser anterior a l'inici de l'any natural si hi ha consens respecte d'això entre el solicitant i els colegis d'origen i de destinació.   
  
Article 14. Solicitud de colegiació   
1. Per a ser admesos en el Colegi Oficial d'Enginyers en Informàtica de la Comunitat Valenciana, s'adjuntarà a la solicitud document acreditatiu d'estar en possessió de les titulacions previstes en l'article 13.1 d'estos estatuts, a més de fer efectiu els drets de colegiació.   
  
2. La documentació i els requisits formals per a presentar la solicitud de colegiació seran aprovats per la Junta de Govern.   
3. La Junta de Govern resoldrà sobre la solicitud de colegiació dins del termini màxim d'un mes posterior a la seua presentació. En el dit termini practicarà les comprovacions que siguen necessàries, i podrà requerir del solicitant, atorgant-li un termini màxim d'un mes, els documents i aclariments complementaris.   
  
Article 15. Denegació de la solicitud de colegiació   
1. La solicitud de colegiació només podrà ser denegada en els casos següents:   
a) Quan els documents presentats siguen insuficients o oferisquen dubtes sobre la seua legitimitat i no s'hagen completat o esmenat en el termini assenyalat a este efecte, o quan el solicitant haja falsejat les dades i els documents necessaris per a la seua colegiació.   
b) Quan el solicitant estiga inhabilitat per a l'exercici de la professió per mitjà de sentència judicial ferma.   
c) Quan haja sigut sancionat disciplinàriament amb l'expulsió del Colegi, o es trobe suspés de l'exercici de la professió en virtut de correcció disciplinària. Obtinguda la rehabilitació o desapareguts els impediments que s'oposen a la colegiació, esta haurà de ser acceptada pel Colegi sense cap dilació ni excusa.   
2. Si la Junta de Govern desestima la solicitud, es notificarà de forma motivada a l'interessat dins dels quinze dies següents a la data de l'acord expressant els recursos de què és susceptible.   
  
  
Article 16. Actuació professional dels colegiats pertanyents a altres colegis   
Els professionals exercents inscrits en qualsevol altre colegi d'enginyeria en informàtica del territori espanyol podran exercir la professió en l'àmbit d'este colegi sense cap necessitat d'habilitació.   
  
CAPÍTOL II  
Membres del Colegi  
  
Article 17. Membres del Colegi   
1. El Colegi Oficial d'Enginyers en Informàtica de la Comunitat Valenciana està integrat per tots els seus membres, segons l'article següent.   
2. El Colegi està integrat per dos classes de membres:   
a) Colegiats ordinaris.   
b) Colegiats d'honor.   
3. Són colegiats ordinaris aquelles persones que complisquen els requisits establits en l'article 13. Els membres colegiats podran ser exercents o no exercents.   
4. Es podrà concedir la distinció de colegiat d'honor a aquelles persones físiques o jurídiques que hagen contret mèrits professionals o acadèmics respecte de la professió de l'enginyeria informàtica, o en relació amb la ciència i tecnologia informàtica en general. També als que hagen destacat per la seua especial labor en interés de la ciutadania en matèria de ciència i tecnologia informàtica.   
5. Si expressament no s'especifica el contrari, els articles d'estos Estatuts i les normes colegials en general s'entenen referides únicament als colegiats ordinaris.  
6. El Colegi fomentarà la colaboració i participació d'estudiants universitaris d'enginyeria informàtica en les activitats del colegi de manera prèvia a l'obtenció de la titulació que habilita l'exercici de la professió. Els estudiants colaboradors no són membres del Colegi, i és la Junta de Govern la responsable d'aprovar i mantindre o revocar estes colaboracions, els termes de les quals estaran definits en una instrucció reguladora dels estudiants colaboradors del Colegi que haurà de ser aprovada per la Junta de Govern.   
  
CAPÍTOL III  
Pèrdua de la condició de membre colegiat  
  
Article 18. Pèrdua de la condició de membre colegiat   
1. La condició de persona colegiada es perdrà per alguna de les causes següents:   
a) Incapacitat legal decretada per resolució judicial ferma.   
b) Separació o expulsió com a conseqüència de l'expedient disciplinari corresponent.   
c) Falta de pagament de les quotes ordinàries corresponents a un any o una extraordinària.   
d) Baixa voluntària comunicada per escrit a la Junta de Govern.   
e) Defunció.   
2. En tot cas, la pèrdua de la condició de persona colegiada per les causes dels apartats a, b i c haurà de ser comunicada per escrit fefaentment a l'interessat, moment en què produirà efectes.   
3. En el supòsit de baixa forçosa per incompliment de les obligacions econòmiques de la persona colegiada, se li atorgarà un termini de dos mesos perquè alegue el que al seu dret convinga i regularitze la seua situació econòmica. Passat este termini sense que s'hagen complit les obligacions econòmiques, la Junta de Govern adoptarà l'acord de baixa, que haurà de ser comunicat per escrit fefaentment a l'interessat.   
  
Sense perjuí d'això, el membre colegiat podrà rehabilitar els seus drets pagant el que deu i la quantitat que corresponga com a nova incorporació.   
4. La pèrdua de la condició de persona colegiada no l'eximix del compliment de les obligacions vençudes i no satisfetes.   
  
CAPÍTOL IV  
Drets i obligacions dels colegiats  
  
Article 19. Drets dels colegiats   
Tots els colegiats tindran dret a gaudir, en condicions d'igualtat, de tots els servicis, facultats i prerrogatives que resulten dels presents estatuts i dels acords de l'Assemblea General i de la Junta de Govern i, específicament, tenen dret a:   
a) Concórrer, amb veu i vot, a les assemblees, excepte sanció respecte d'això segons el que preveu l'article 62, apartat c, per no estar al corrent de les seues contribucions econòmiques.   
b) Dirigir-se als òrgans de govern formulant peticions i queixes, i demanant informació sobre l'activitat colegial.   
c) Triar i ser triat per a càrrecs directius en les condicions que assenyalen els Estatuts particulars.   
d) Requerir la intervenció del Colegi, o el seu informe, quan siga procedent.   
e) Ser emparat pel Colegi quan afecte la seua condició de professional de l'enginyeria informàtica.   
f) Gaudir de les concessions, beneficis, drets i avantatges que s'atorguen als colegiats en general, per a si o per als seus familiars.   
g) Els colegiats incursos en qualsevol expedient incoat pel Colegi tindran dret a conéixer, en qualsevol moment, l'estat de la seua tramitació demanant l'oportuna informació en les oficines del Colegi.   
  
h) No suportar altres càrregues corporatives, més que les previstes per les lleis i estos estatuts, acordades vàlidament pels òrgans colegials competents.   
  
Article 20. Obligacions dels colegiats   
Els colegiats tindran les obligacions següents:   
a) Sotmetre's a la normativa legal i estatutària, a les normes i usos propis de la deontologia professional i al règim disciplinari colegial.   
b) Observar una conducta digna de la seua condició professional i de càrrec professional que ocupe i exercir-la amb honradesa, zel i competència.   
c) Establir, mantindre i estretir les relacions d'unió i camaraderia que han d'existir entre tots els professionals de l'enginyeria informàtica.   
  
d) Contribuir puntualment al sosteniment econòmic del Colegi professional.   
e) Declarar degudament la seua situació professional i els altres actes que li siguen requerits en la seua condició de persona colegiada, relatius als seus drets i obligacions colegials.   
f) Acatar i complir els acords que adopten els òrgans corporatius en l'esfera de la seua competència.   
g) Comunicar al Colegi aquelles circumstàncies d'orde professional que siguen requerides per al compliment de les funcions colegials. Especialment el seu domicili professional amb designació, si és el cas, de l'adequat als efectes de notificacions.   
  
TÍTOL IV  
Dels òrgans de govern  
  
Article 21. Òrgans rectors del Colegi   
Els òrgans de govern del Colegi Oficial d'Enginyers en Informàtica de la Comunitat Valenciana són:   
a) L'Assemblea General.   
b) La Junta de Govern.   
c) El president.  
  
CAPÍTOL I  
L'Assemblea General  
  
Secció primera  
Naturalesa jurídica  
  
Article 22. Naturalesa jurídica   
1. L'Assemblea General és l'òrgan superior de representació del Colegi, on s'expressa la màxima voluntat de la corporació.   
2. Tots els colegiats tenen dret a assistir a les assemblees generals amb veu i vot, excepte en els supòsits previstos en els presents estatuts.   
  
3. Els seus acords vàlidament adoptats són obligatoris inclús per als colegiats dissidents o absents, sense perjuí del dret d'impugnació que poguera correspondre'ls.  
  
  
Secció segona  
Classes d'assemblees generals  
  
Article 23. Tipus d'assemblees generals   
Les assemblees generals podran ser ordinàries i extraordinàries.   
  
Article 24. Assemblea General ordinària   
1. L'Assemblea General ordinària es reunirà amb caràcter ordinari una vegada a l'any en el primer semestre, i inclourà en l'orde del dia, almenys, els punts següents:   
a) Informe del president del Colegi, tant de la seua gestió com de la Junta de Govern, i ressenya dels esdeveniments més importants que hagen tingut lloc durant l'any anterior, relacionats amb el Colegi.   
  
b) Aprovació de pressupostos, balanços i comptes anuals de l'any anterior.   
c) Aprovació de les proposicions que es consignen en la convocatòria.   
d) Aprovació del pla anual de govern, així com els pressupostos de l'any en curs, i les habilitacions de crèdit.   
e) Aprovació de la memòria d'activitats corresponent a l'exercici vençut, que contindrà com a mínim la informació que exigix per a esta la legislació bàsica sobre colegis professionals que li siga aplicable, a més de la liquidació dels pressupostos, balanços i comptes anuals.   
  
f) Precs i preguntes.   
2. Deu dies abans de la realització de l'Assemblea General ordinària, els colegiats podran presentar les proposicions que desitgen sotmetre a la deliberació i acord del Colegi, les quals seran necessàriament incloses per la Junta de Govern en la secció de l'orde del dia denominada «precs i preguntes». Les dites proposicions hauran de ser presentades per escrit i han d'estar subscrites per un nombre de peticionaris no inferior al cinc per cent del total del cens colegial.   
Quan es faça la lectura en l'Assemblea General ordinària de les proposicions incloses en l'orde del dia a l'empara del que disposa l'apartat anterior, la mateixa Assemblea General ordinària acordarà si és procedent o no obrir-ne discussió.   
3. Independentment del que disposa l'apartat anterior, la Junta de Govern podrà incloure en la secció de precs i preguntes qualsevol proposició que se li presente amb l'antelació suficient, encara que no dispose del nombre de peticionaris designats en el paràgraf anterior, si prèviament acorda la Junta fer-la seua.   
4. En l'Assemblea General ordinària es triaran els càrrecs vacants en la Junta de Govern quan siga procedent.   
  
Article 25. Assemblea General extraordinària   
1. L'Assemblea General extraordinària es reunirà sempre que així ho acorde el president del Colegi, la Junta de Govern o quan així ho propose el trenta per cent del cens dels colegiats, amb expressió dels assumptes concrets que s'hi hagen de tractar.   
2. Només per resolució motivada i en el cas que la proposició siga aliena als fins atribuïts a la corporació, podrà denegar-se la realització de l'Assemblea General extraordinària, sense perjuí dels recursos que puguen correspondre als peticionaris.   
3. En l'Assemblea General extraordinària no hi haurà torns per a precs i preguntes; només podran tractar-se els assumptes expressats en la convocatòria.   
4. L'Assemblea General extraordinària serà competent per a:   
a) Modificar els estatuts del Colegi.   
b) Autoritzar la Junta de Govern per a l'alienació de béns immobles que formen part del patrimoni de la corporació.   
c) Censurar l'actuació de la Junta de Govern o dels seus membres.   
d) Acordar la fusió, absorció, segregació i dissolució del Colegi Oficial d'Enginyers en Informàtica de la Comunitat Valenciana.   
e) Formular peticions als poders públics d'acord amb les lleis, així com qualsevol tipus de proposició dins del marc de la legislació vigent.   
  
f) Aprovar el reglament de règim intern.   
g) Aprovar el codi deontològic.   
h) En general, conéixer de tot allò que li sotmeta la Junta de Govern, així com que li puga correspondre per la llei o reglament o pel present estatut i afecte els interessos del Colegi i dels seus colegiats.   
Article 26. Assemblea General extraordinària per a la moció de censura   
1. La petició de moció de censura contra la Junta de Govern haurà d'anar subscrita almenys pel trenta per cent del cens dels colegiats, i haurà d'expressar amb claredat les raons en què es fonamenta i proposar una llista alternativa de membres a la Junta de Govern.   
2. Una vegada rebuda la moció de censura contra la Junta de Govern, el secretari de la Junta de Govern comprovarà que està subscrita pel trenta per cent del cens dels colegiats i que els candidats a la Junta de Govern posseïxen els requisits de l'article 43.2 dels presents estatuts, i en cas de no posseir algun d'estos dos requisits serà desestimada. Haurà d'adjuntar-se el nom, número de membre colegiat i firma dels colegiats que la subscriuen.   
3. L'Assemblea General extraordinària tindrà com a únic punt de l'orde del dia l'aprovació o denegació de la moció de censura. El vot serà personal i directe, i no s'admetrà el vot per correu.   
4. L'aprovació de la moció de censura requerirà el vot favorable de com a mínim les dos terceres parts dels vots individuals vàlids emesos. Si la moció de censura no és aprovada per l'Assemblea General extraordinària, no podrà presentar-se'n una altra en el període d'un any comptat a partir de la data de la votació.   
L'aprovació de la moció de censura comportarà el cessament de la Junta de Govern i el nomenament dels nous membres electes per un període de quatre anys.   
  
Secció tercera  
Disposicions comunes  
  
Article 27. Convocatòria   
L'Assemblea General, tant ordinària com extraordinària, serà convocada amb una antelació mínima de vint dies, excepte en els casos d'urgència en què, a juí del president del Colegi, haja de reduir-se'n el termini. Les assemblees generals extraordinàries s'hauran de realitzar en el termini màxim d'un mes des de l'acord del president o de la Junta de Govern o de la presentació de la solicitud.   
La dita convocatòria s'inserirà en el tauler d'anuncis del Colegi i de les possibles delegacions, així com, si és el cas, en la seua pàgina web, amb assenyalament del dia, lloc de celebració, hora i el corresponent orde del dia.   
Sense perjuí d'això, se citarà també els colegiats per comunicació escrita o correu electrònic, en els mateixos termes que en l'apartat anterior. La citació podrà fer-se pel president o pel secretari del Colegi indistintament.   
En els casos d'urgència a què es referix el paràgraf primer del present article, la citació personal podrà ser substituïda per la seua publicació en els mitjans de comunicació de la comunitat autònoma.   
  
En la Secretaria del Colegi estaran a disposició dels colegiats els antecedents dels assumptes de l'orde del dia de l'Assemblea General.   
  
  
Article 28. Lloc de realització i quòrum de les assemblees generals   
  
Tant l'Assemblea General ordinària com l'extraordinària es realitzaran on designe la Junta de Govern, quedarà constituïda, amb caràcter general, siga quin siga el nombre d'assistents, i els acords s'adoptaran per majoria simple de vots emesos, excepte en els supòsits previstos en estos estatuts.   
  
Article 29. Votacions de les assemblees generals   
Les assemblees generals seran presidides pel president o qui estatutàriament el substituïsca, i hi actuarà de secretari el que ho siga de la Junta de Govern.   
La votació serà pública, bé nominal o a mà alçada, excepte en el cas que un nombre de colegiats no inferior al deu per cent dels assistents solicite que siga secreta. La votació secreta serà obligatòria quan afecte el decor dels colegiats.   
Abans de la votació s'establiran torns de debat sobre l'assumpte a debatre, per a la qual cosa es concediran dos torns a favor i dos en contra. Els que els hagueren consumit podran replicar una sola vegada. En aquells casos en què la gravetat o importància de l'assumpte ho exigira a juí del president de la Junta de Govern es podrà ampliar el nombre de torns a favor i en contra. El president podrà concedir igualment l'ús de la paraula a un altre assistent per a contestar alusions.   
Els acords s'adoptaran per majoria simple dels colegiats presents, llevat de les excepcions previstes en els presents estatuts.   
Els colegiats podran delegar el seu vot en un altre colegiat en les mateixes condicions que establix l'article 47.1.b dels presents estatuts.  
  
  
Article 30. Llibre d'actes   
De les reunions de l'Assemblea General, tant ordinàries com extraordinàries, alçarà acta el secretari i serà firmada per este amb el vistiplau del president.   
  
CAPÍTOL II  
La Junta de Govern  
  
Secció primera  
Normes generals  
  
Article 31. Naturalesa jurídica   
1. La Junta de Govern és l'òrgan encarregat de la representació general, la direcció, l'administració i la gestió ordinària del Colegi, respecte a la voluntat expressada per l'Assemblea General. Estarà integrada per un president, dos vicepresidents, un secretari, un tresorer i huit vocals. Entre els vocals se'n designarà un per cada una de les províncies de la Comunitat Valenciana, que representaran la Junta de Govern en les respectives províncies i que presidiran, si és el cas, la Delegació Territorial del Colegi.   
2. Els membres de la Junta de Govern exerciran els seus càrrecs gratuïtament, sense perjuí dels gastos de representació, degudament justificats, de conformitat amb la consignació pressupostària.   
  
Article 32. Funcions de la Junta de Govern   
Són competències de la Junta de Govern:   
a) La direcció i administració del Colegi i dels béns d'este.   
b) L'execució dels acords de l'Assemblea General.   
c) La preparació dels assumptes que hauran de ser tractats per l'Assemblea General.   
d) La promoció de mesures d'imatge de la professió.   
e) La convocatòria d'eleccions per a cobrir els càrrecs de la Junta de Govern.   
f) La designació provisional de membres de la Junta de Govern quan els seus càrrecs queden vacants.   
g) Decidir sobre les solicituds de colegiació. Esta facultat es podrà delegar en el president, per a casos d'urgència, que seran sotmesos posteriorment a la ratificació de la Junta de Govern.   
h) Vetlar perquè l'exercici de la professió no es realitze en forma i davall condicions contràries a l'orde legal i estatutàriament establit.   
  
i) Proposar a l'Assemblea General la quota d'ingrés que ha de satisfer cada membre colegiat per drets d'incorporació, així com les quotes de percepció periòdica i la quantia de les quotes extraordinàries o derrames als seus colegiats.   
j) Aprovar els plans de treball i acordar la creació de les comissions, grups de treball o comités que siguen necessaris, atorgar-los les facultats oportunes i procedir a la seua dissolució si hi haguera causes que així ho justifiquen.   
k) Atorgar distincions i premis, com el nomenament de colegiat d'honor o qualsevol altre tipus de distinció honorífica, així com retirar estos atorgaments davant dels fets o esdeveniments que la Junta de Govern considere suficients.   
l) L'aprovació de l'avantprojecte de pressupostos d'ingressos i gastos i la proposta a l'Assemblea General ordinària del projecte de pressupostos.   
M. L'aprovació i proposta a l'Assemblea General ordinària del projecte del compte general de tresoreria i la liquidació pressupostària.   
  
n) Exercir la potestat sancionadora, així com autoritzar la cancelació de les sancions.   
o) Relacionar-se amb el Consell General de Colegis Oficials d'Enginyeria Informàtica, tant pel que fa als aspectes institucionals i corporatius de caràcter general com per a assumptes específics relatius als continguts de la professió.   
p) Fixar la convocatòria de les assemblees generals ordinàries i extraordinària i la confecció del corresponent orde del dia.   
q) Introduir en els estatuts les modificacions prescrites pels tribunals o per l'Administració, sense perjuí en este últim cas del recurs administratiu corresponent.   
r) Redactar els reglaments de règim intern, per a desenrotllar aquelles qüestions sobre el que disposen els presents estatuts que siguen necessàries, i elaborar la normativa deontològica que hauran d'observar els colegiats en l'exercici de la professió.   
Tots hauran de ser sotmesos a l'aprovació de l'Assemblea General extraordinària i en cap cas podran contradir o modificar allò que s'ha disposat en estos estatuts.   
s) Totes aquelles funcions i activitats necessàries i inherents al funcionament i activitat del Colegi, i que no siguen de competència exclusiva de l'Assemblea General.   
  
Article 33. Duració dels càrrecs   
1. La duració del mandat dels membres de la Junta de Govern serà de quatre anys.   
2. Els membres de la Junta de Govern podran ocupar un mateix càrrec un màxim de tres mandats consecutius.   
3. Si algun dels membres de la Junta cessa per qualsevol causa, la mateixa Junta podrà designar un substitut amb caràcter interí fins que siga ratificat per l'Assemblea General ordinària.   
4. Els candidats electes prendran possessió dels seus càrrecs en el termini màxim de 30 dies naturals des de la data de les eleccions.   
5. Si es produïx la vacant de més de la mitat de la Junta de Govern, es convocaran eleccions en el termini màxim de dos mesos.   
6. Tot membre de la Junta de Govern incurs en un expedient de responsabilitat disciplinària serà suspés cautelarment del seu càrrec.   
  
  
Article 34. Reunions de la Junta de Govern   
1. La Junta de Govern es reunirà ordinàriament una vegada al mes, sense perjuí de poder fer-ho amb major freqüència quan la importància de l'assumpte ho requerisca o ho soliciten cinc dels seus membres. Les convocatòries les farà per la Secretaria, amb mandat previ de la Presidència, amb cinc dies d'antelació com a mínim.   
S'informarà per escrit o per qualsevol altre mitjà electrònic que garantisca l'enviament, la recepció i la lectura electrònica, i anirà acompanyada de l'orde del dia corresponent.   
Seran vàlides les sessions de les juntes de govern a les quals, inclús sense haver sigut convocades en forma deguda, assistisquen la totalitat dels seus membres.   
El president està facultat per a convocar el Ple amb caràcter d'urgència, quan, al seu criteri, les circumstàncies així ho exigisquen, bé per escrit, electrònicament, telegràficament o per qualsevol altre mitjà que permeta la constància escrita de la seua realització.   
2. Perquè puguen adoptar-se vàlidament els acords bastarà la majoria simple, siga quin siga el nombre d'assistents. En cas d'empat decidirà el vot de qualitat del president.   
  
Article 35. Comissions delegades   
1. La Junta de Govern podrà crear les comissions delegades que estime pertinents.   
A les comissions podran pertànyer aquells colegiats que siguen designats per la Junta de Govern.   
La Junta de Govern designarà un coordinador que presidirà cada comissió delegada.   
2. Les comissions delegades es reuniran a convocatòria del coordinador i, aquelles a què s'atorgue caràcter executiu, podran adoptar acords en relació amb les matèries que expressament li delegue la Junta de Govern.   
3. En tot cas, les comissions delegades donaran compte a la Junta de Govern, a través del coordinador, de tots els seus acords, per al seu coneixement.   
  
Article 36. Delegacions territorials   
1. Podran crear-se a Alacant, Castelló i València delegacions territorials per acord unànime dels membres de la Junta de Govern, en què hauran de constar les facultats que delegue la Junta. En cap cas podran delegar-se les competències de la Junta de Govern previstes en l'article 32, lletres a, b, c, e, f, g, i, j, k, l, m, n, o, p, q i r.   
2. Per a la constitució d'una delegació territorial caldrà comptar amb un mínim de cinquanta colegiats que residisquen dins de l'àmbit territorial corresponent, que haurà d'estar ubicat, al seu torn, dins del previst en els presents estatuts per al Colegi.   
3. La constitució d'una delegació territorial haurà de ser solicitada a la Junta de Govern per, almenys, deu dels colegiats a què es referix l'apartat anterior.   
4. L'aprovació inicial de la constitució de la delegació territorial de què es tracte estarà condicionada per les possibilitats pressupostàries per a establir i posar en funcionament la seu social de la dita delegació territorial i per raons d'eficàcia en el compliment dels fins colegials i de la gestió de l'organització.   
En el cas de resolució denegatòria, esta haurà de ser motivada i comunicada als solicitants, sense perjuí dels recursos que els puguen correspondre.   
5. Si la Junta de Govern aprova la constitució d'una delegació territorial, ho sotmetrà a l'Assemblea General ordinària per a la seua aprovació definitiva.   
6. En absència del president del Colegi, el delegat territorial de la delegació territorial el representarà, encara que la dita representació s'estendrà únicament i exclusivament en la seua relació amb les autoritats locals i provincials de l'àmbit territorial de la delegació.   
7. Les delegacions territorials estaran integrades per un delegat territorial, que serà el vocal territorial de la Junta de Govern corresponent a la dita província, i, almenys, per dos vocals, que seran proposats pel delegat territorial de la delegació i nomenats per la Junta de Govern del Colegi.   
8. La duració dels càrrecs serà la prevista en l'article 33 dels presents estatuts.   
El cessament de la Junta de Govern en ple o del delegat territorial de la delegació en la seua condició de membre de la Junta de Govern suposarà automàticament el cessament dels altres membres de la delegació territorial. Si algun dels membres de la delegació cessa per qualsevol causa, es podrà designar un substitut amb caràcter interí fins que siga ratificat per la Junta de Govern.   
  
Article 37. Cessament en els càrrecs   
1. Els membres de la Junta de Govern cessaran per les causes següents:   
a) Per terminació del mandat segons el que disposa el punt 1 de l'article 33.   
b) Per dimissió o renúncia de l'interessat, que haurà de formalitzar-se per escrit.   
c) Aprovació d'una moció de censura.   
d) A causa de sanció per infracció disciplinària greu o molt greu, dictada per resolució ferma administrativa, judicial o corporativa.   
  
e) Per causar baixa com a membre colegiat.   
f) Per traslladar-se a un altre colegi professional existent.   
2. Els membres de les comissions i delegacions territorials cessaran per les causes següents:   
a) Destitució del president de la Junta de Govern o del delegat territorial de la delegació, respectivament.   
b) Pèrdua de la condició de membre colegiat.   
c) Dimissió de l'interessat, que haurà de formalitzar-se per escrit.   
  
Secció segona  
Atribucions dels membres de la Junta de Govern  
  
Article 38. Atribucions del president del Colegi   
1. El president exercix la representació institucional del Colegi davant de qualsevol classe d'autoritats i organismes, i vetlarà pel compliment de les prescripcions reglamentàries i dels acords i disposicions que es dicten pels òrgans de govern.   
2. A més, li corresponen les funcions següents:   
a) Presidir les juntes de govern, les assemblees generals i les comissions a què assistisca, tant ordinàries com extraordinàries, dirigint les discussions, i gaudint de vot de qualitat en cas d'empat en les votacions.   
b) Representar el Colegi en tots els seus àmbits d'actuació i, en esta qualitat, assumir la titularitat dels drets i deures que incumbisquen el Colegi enfront de tercers, públics o privats.   
c) Assumir les competències que es deriven dels presents estatuts, la legislació vigent, les que siguen necessàries per a dur a terme el funcionament normal del Colegi o les que li encomane l'Assemblea General.   
  
d) El president designarà, en primera instància, entre els vicepresidents, i en cas necessari entre la resta dels membres de la Junta de Govern, qui haja de substituir-lo en cas de no poder assistir, presidir o exercir en algun moment algun acte o convocatòria que li correspon d'acord amb els estatuts vigents.   
e) Emetre laudes.   
f) Convocar les juntes de govern i les comissions a què assistisca.   
g) Obrir, dirigir i alçar les sessions, així com firmar les actes que li corresponga, una vegada aprovades.   
h) Donar el vistiplau als certificats que expedisca el secretari.   
i) Conferir apoderament per a casos judicials.   
j) Autoritzar l'obertura de comptes corrents del Colegi i la mobilització de fons junt amb el tresorer.   
k) Vetlar amb el major interés per la bona conducta professional dels colegiats i pel decor del Colegi.   
l) Coordinar la labor dels membres de la Junta de Govern.   
m) Nomenar representants del Colegi en altres organitzacions professionals de qualsevol àmbit, empreses públiques, universitats i en general qualsevol tipus d'organització on el Colegi haja d'estar representat.   
  
Article 39. Atribucions dels vicepresidents   
1. Qui exercisca la vicepresidència primera substituirà la presidència en cas de vacant, absència o malaltia i en totes aquelles tasques que li encomane la presidència, i haurà d'informar esta del desenvolupament de les seues comeses.   
2. Així mateix, podrà tindre qualssevol altres funcions encarregades per la Junta de Govern i no atribuïbles a la resta de càrrecs.   
3. Qui exercisca la vicepresidència segona assumirà les funcions de la vicepresidència primera en cas d'absència o vacant.   
  
Article 40. Atribucions del secretari   
Sense perjuí de les altres funcions que es deriven dels presents estatuts, de les disposicions vigents i de les ordes emanades de la Presidència, corresponen al secretari les funcions següents:   
a) Redactar i dirigir, segons les ordes que reba del president o de la Junta de Govern i amb l'anticipació deguda, els oficis de citació per a tots els actes del Colegi.   
b) Mantindre constància documental dels acords de l'Assemblea General i la Junta de Govern, certificar-los amb el vistiplau de la presidència i alçar acta de totes les reunions.   
c) Portar els llibres necessaris per a aconseguir el millor i més ordenat funcionament del Colegi; haurà de dur en un llibre separat totes les sancions i la resta de circumstàncies que afecten la vida colegial de cada persona colegiada.   
d) Portar el registre d'entrada i eixida de documents. Si n'hi ha, cuidar el funcionament de les oficines del Colegi i l'actuació de tot el seu personal.   
e) Revisar cada any les llistes dels membres del Colegi, amb expressió de la seua antiguitat i domicili.   
f) Rebre totes les solicituds i comunicacions que es reben en el Colegi i donar-ne compte al president.   
g) Expedir certificats amb el vistiplau del president.   
h) Assumir la coordinació administrativa dels distints òrgans i servicis del Colegi, així com la direcció de personal laboral del Colegi.   
  
i) Redactar anualment la memòria que arreplegue les vicissituds de l'any, que haurà de llegir-se en l'Assemblea General ordinària.   
j) Assumir les competències que es deriven dels presents estatuts, de la legislació vigent i les que li encomane l'Assemblea General o la presidència.   
  
Article 41. Atribucions del tresorer   
Són competències del tresorer:   
a) Realitzar la recaptació i custodiar els fons del Colegi.   
b) Pagar els lliuraments que seran autoritzats amb la firma del president i del tresorer.   
c) Informar quan siga requerit per a això la Junta de Govern del compte d'ingressos i gastos i sobre la marxa del pressupost, així com formalitzar anualment la memòria i els comptes de l'exercici econòmic vençut.   
d) Redactar l'avantprojecte de pressupostos anuals que la Junta de Govern haja de presentar a l'aprovació de l'Assemblea General ordinària i ingressar i retirar fons dels comptes bancaris, així com cobrar els rendiments d'estos, conjuntament amb el president.   
  
e) Portar un inventari minuciós dels béns del Colegi, dels quals serà l'administrador.   
f) Portar i supervisar els llibres de comptabilitat.   
g) Assumir les competències que es deriven dels presents estatuts, de la legislació vigent i les que li encomane l'Assemblea General o la presidència.   
  
Article 42. Atribucions dels vocals   
Els vocals duran a terme els servicis que el president els encomane. A títol orientatiu, exercixen les funcions següents:   
a) Coordinar el treball de les comissions de treball, grups de treball o comités que es vagen constituint per acord de la Junta de Govern.   
  
b) Substituir en cas d'absència, malaltia, abstenció, recusació, inhabilitació o vacant, els vicepresidents, el secretari o el tresorer, a proposta del president.   
c) Dur a terme les tasques que els confie el president i colaborar en el desenrotllament de les funcions encomanades a la Junta de Govern.   
  
Secció tercera  
Eleccions a la Junta de Govern  
  
Article 43. Dret de sufragi actiu i passiu   
1. Tindran dret a votar tots els colegiats, excepte sanció respecte d'això segons el que preveu l'article 62, apartat c, per no estar al corrent de les seues contribucions econòmiques.   
2. Per a ser elegible es requerix ser membre colegiat en el Colegi Oficial d'Enginyers en Informàtica de la Comunitat Valenciana, trobar-se al corrent de les seues contribucions econòmiques i no estar incurs en prohibició o incapacitat legal o estatutària.  
  
Article 44. Procediment electiu   
1. La convocatòria d'eleccions a la Junta de Govern serà anunciada dins dels deu dies naturals següents a la seua adopció, per mitjà de la seua inserció en el tauler d'anuncis de la seu colegial i la seua difusió i comunicació personal a tots els colegiats, d'acord amb el que preveu l'article 7.4.   
2. En l'anunci de les eleccions hauran de constar el calendari electoral, el dia i lloc de la seua realització, el dia i l'hora de constitució de les meses electorals i l'horari d'obertura i tancament de les urnes.   
  
  
Article 45. Candidatures   
1. Les candidatures als càrrecs de la Junta de Govern es presentaran en llistes tancades, que seran votades globalment.   
2. Les candidatures s'hauran de presentar per escrit en la seu del Colegi, dins dels quinze dies naturals següents a l'anunci de la convocatòria, i hauran d'incloure els candidats per a cada càrrec.   
3. Dins dels quinze dies hàbils següents a l'expiració del termini per a presentar candidatures, la Junta de Govern en funcions comunicarà als representants de les candidatures les causes d'inelegibilitat apreciades respecte de tots o alguns dels integrants de la llista. El termini per a l'esmena és de quaranta-huit hores. En cas de no cobrir-se els tretze llocs de la Junta de Govern, la candidatura serà desestimada i es tindrà per no presentada.   
4. La Junta de Govern en funcions, dins dels cinc dies hàbils següents al de l'expiració del termini per a esmenar les llistes, proclamarà la relació de candidatures admeses.   
5. Alhora que es publica la convocatòria d'eleccions s'exposarà en el tauler d'anuncis del Colegi el cens electoral, amb indicació d'un termini de quinze dies naturals per a formular reclamacions, que seran resoltes per la Junta de Govern en funcions, dins dels cinc dies hàbils següents a l'expiració del termini per a formular-les. Es notificarà la resolució a cada persona colegiada.   
6. Les eleccions es realitzaran en el termini màxim de quaranta-cinc dies naturals des de la proclamació de candidatures.   
  
Article 46. Presentació d'una única candidatura   
1. No es requerirà la realització d'eleccions quan haja sigut proclamada una única llista de candidats. En estos supòsits, la Junta de Govern en funcions alçarà acta, firmada per tots els seus components, on s'expressarà la circumstància esmentada i la falta de necessitat de realitzar eleccions, i es transmetrà a la Junta de Govern electa.   
  
2. Després de la notificació de l'acta a la Junta de Govern electa, el Colegi expedirà els nomenaments corresponents, la presa de possessió dels quals es verificarà el dia que amb este fi assenyale la Junta de Govern en funcions dins del termini establit en els estatuts.   
3. La composició de la Junta de Govern que resulte de les eleccions serà comunicada, de conformitat amb el que disposen els articles 11 i 24 de la Llei 6/1997, de 4 de desembre, en un termini màxim d'un mes a l'òrgan de la Generalitat Valenciana competent en matèria de colegis professionals i a la conselleria corresponent per raó de la professió.   
  
  
Article 47. El vot en les eleccions a Junta de Govern   
1. El vot per a les eleccions de la Junta de Govern podrà realitzar-se presencialment o a distància, per quatre mitjans:   
a) Vot presencial del mateix colegiat en l'assemblea. Els electors que decidisquen depositar personalment el seu vot hauran d'acreditar la seua personalitat al president de la mesa electoral.  
b) Vot presencial representat per un altre membre colegiat. A estos efectes, cada assistent a l'Assemblea General podrà votar i representar qualsevol dels colegiats amb dret de vot, però ningú podrà tindre més de deu representacions, és a dir, onze vots com a màxim, comptant el seu propi. L'autorització de representació haurà de ser per escrit, amb caràcter especial per a cada convocatòria, firmada per ambdós colegiats, el representat i el representant, adjuntant-hi fotocòpia del DNI del representat o document equivalent o del carnet de colegiat.   
  
c) Vot a distància per correu postal, segons es descriu a continuació.   
  
d) Vot a distància per mitjà telemàtic i igualment amb els preceptes descrits a continuació.   
2. Seran nuls els vots a favor de colegiats sense candidatura admesa.   
3. El vot a distància, per correu postal o per mitjà telemàtic, es regirà pels preceptes següents:   
a) Qualsevol mitjà de vot a distància haurà de tindre garanties d'autenticitat i secret.   
b) Per a votar per correu postal s'haurà de comunicar prèviament per mitjà de correu electrònic a la Secretaria del Colegi, que confirmarà la recepció de la solicitud i indicarà al colegiat les instruccions per a fer-lo efectiu. S'utilitzarà el mètode del doble sobre, és a dir, un sobre blanc, sense res escrit, on només estarà la papereta del vot ficada dins d'un altre sobre més gran on s'incorporarà la fotocòpia del document d'identitat o equivalent del votant.  
La papereta oficial del vot es facilitarà en la mateixa seu del Colegi des del dia de la publicació de les candidatures oficials i/o podrà ser impresa pel votant a partir d'un document publicat en la pàgina web del Colegi. El sobre gran, amb tot el seu contingut, s'ha de dirigir a la Junta del Colegi indicant en l'exterior del sobre, de manera ben visible, l'etiqueta «vot postal».  
El dia de les eleccions, després de concloure l'horari de votació, el secretari de la Junta obrirà el sobre gran, comprovarà la condició de colegiat/da i el dret de vot de la persona i, en cas positiu, introduirà el vot en l'urna, abans de procedir a l'escrutini.  
No es pot votar per correu i assistir també a l'Assemblea. Així, si el colegiat assistix a l'Assemblea, s'anularà el seu vot per correu.  
c) Només s'admetran com a vàlids els vots emesos per correu postal rebuts en el Colegi dins de l'horari de registre el dia anterior a la realització de la votació.   
d) El vot telemàtic s'admetrà en els termes desenrotllats pel Reglament de Règim Interior.   
  
  
TÍTOL V  
Del règim econòmic  
  
Article 48. Recursos del Colegi   
El Colegi té plena capacitat patrimonial per a la gestió i administració dels seus béns en compliment dels seus fins. L'activitat econòmica es realitzarà d'acord amb el procediment pressupostari.   
Els recursos econòmics del Colegi estaran constituïts per recursos ordinaris i extraordinaris.   
  
Article 49. Recursos ordinaris   
Constituïxen els recursos ordinaris del Colegi Oficial d'Enginyers en Informàtica de la Comunitat Valenciana:   
1. Els rendiments de qualsevol naturalesa que produïsquen els béns o drets que integren el patrimoni del colegi.   
2. Els drets d'incorporació al Colegi, quotes ordinàries i extraordinàries.   
3. Els drets o honoraris per l'emissió de certificats, dictàmens, informes o altres assessoraments o servicis que se li requerisquen i estiguen previstos per la llei.   
4. La contraprestació per l'emissió de certificats i visats.   
5. Les rendes procedents de la inversió dels romanents d'exercicis anteriors.   
6. Qualsevol altre concepte que legalment siga procedent.   
  
Article 50. Recursos extraordinaris   
Constituiran els recursos extraordinaris del colegi:   
1. Les subvencions, donacions o cessions de drets que es concedisquen al Colegi per l'Estat, comunitats autònomes o municipis, corporacions, entitats o particulars.   
2. Els béns que per herència o per qualsevol altre títol passen a formar part del Colegi.   
3. Qualsevol altre que legalment siga procedent.   
  
Article 51. El pressupost   
El pressupost i la seua liquidació s'elaborarà amb caràcter anual i inclourà la totalitat dels gastos i ingressos colegials.   
La Junta de Govern presentarà anualment per a la seua aprovació a l'Assemblea General ordinària la liquidació del pressupost de l'exercici anterior i el pressupost del següent exercici.   
  
Article 52. Custòdia   
El capital del Colegi s'invertirà preferentment en valors de tota garantia, llevat que en casos especials i segons el parer de la Junta de Govern s'acorde la seua inversió en immobles o en altres béns.   
Els valors es depositaran en l'entitat que la Junta de Govern acorde i els resguards del depòsit es custodiaran en la caixa del Colegi, sota la responsabilitat del tresorer.   
  
Article 53. Rendició de comptes   
Els colegiats, en nombre superior al trenta per cent del cens, podran formular petició concreta i precisa sobre qualsevol dada relativa a l'exercici econòmic.   
Els comptes del Colegi podran ser examinats en el període que transcórrega entre la convocatòria i quaranta-huit hores abans de l'assenyalada per a la realització de l'assemblea ordinària.   
Els comptes del Colegi hauran de ser sotmesos en cada exercici pressupostari a una auditoria externa, i l'informe emés es presentarà en la primera junta general ordinària de l'exercici següent.   
  
Article 54. Liquidació de béns   
En cas de dissolució del Colegi, el seu patrimoni es destinarà a cobrir el passiu. En el supòsit de continuar existint actiu, este es repartirà entre tots els colegiats que tinguen com a mínim tres anys d'antiguitat, i de manera proporcional als anys de colegiació efectiva.   
  
  
TÍTOL VI  
Dels empleats del Colegi  
  
Article 55. Competència per a la seua designació i règim de funcionament   
1. La Junta de Govern, atenent les necessitats del servici, determinarà i designarà el nombre d'empleats del Colegi, així com la distribució del treball, sous i gratificacions.   
2. El secretari proposarà a la Junta de Govern les atribucions i funcions a exercir pels distints empleats d'este.   
3. En el pressupost del Colegi constaran les assignacions relatives al seu personal de plantilla. La Junta podrà nomenar, a càrrec d'imprevistos, el personal eventual que considere necessari.   
  
TÍTOL VII  
Del règim disciplinari  
  
Article 56. Responsabilitat disciplinària   
1. Els colegiats incorreran en responsabilitat disciplinària en els supòsits i circumstàncies previstos en estos estatuts.   
2. El règim disciplinari establit en estos estatuts s'entén sense perjuí de les responsabilitats civils i penals en què els colegiats hagen pogut incórrer.   
  
Article 57. Competència per al seu exercici   
El president i la Junta de Govern són competents per a l'exercici de la jurisdicció disciplinària atenint-se a les normes següents:   
1. S'estendrà a la sanció d'infraccions dels deures professionals o normes ètiques de conducta quan afecten la professió.   
2. Abans d'imposar-se qualsevol sanció, serà escoltada la comissió deontològica corresponent del Colegi, si n'hi ha, l'informe de la qual no serà vinculant.   
3. Es declararà, amb la formació prèvia de l'expedient seguit pels tràmits que s'especifiquen en el reglament de procediment disciplinari vigent en el moment de cometre's la infracció, i a falta d'això, en les normes del procediment sancionador arreplegades en la Llei 30/1992, modificada per la Llei 4/1999, excepte en el supòsit de faltes lleus, en les quals se seguirà el procediment abreujat.   
4. El règim disciplinari dels membres de la Junta de Govern es regirà pel que disposa la llei, els estatuts del Consell General de Colegis Oficials d'Enginyeria Informàtica d'Espanya, el codi deontològic, si n'hi ha, i les altres disposicions que hi resulten aplicables.   
  
  
Article 58. Classes de faltes   
Les faltes es classifiquen en lleus, greus i molt greus.   
1. Són faltes lleus:   
. La falta de diligència en el compliment de les normes estatutàries.   
  
. Les incorreccions d'escassa transcendència en la realització dels treballs professionals.   
. Les infraccions lleus dels deures que la professió imposa.   
. La falta de respecte als membres de la Junta de Govern en l'exercici de les seues funcions, quan no constituïsca falta greu o molt greu.   
  
. Les faltes reiterades d'assistència, per causa no justificada, a les reunions de la Junta de Govern i la no-acceptació injustificada de l'exercici dels càrrecs corporatius que se li encomanen.   
. Els actes relacionats en l'apartat 2, quan no tinguen entitat suficient per a ser considerats com a greus.   
2. Són faltes greus:   
. La reiteració de les faltes lleus en el termini de 12 mesos. El dit termini haurà de comptar-se des de la comissió de la primera falta o anterior.   
. La realització de treballs que per la seua índole atempten al prestigi de la professió.   
. Indicar una qualificació o títol que no es posseïsca, dels obligatoris per a ser membre colegiat.   
. L'incompliment greu de les normes estatutàries o dels acords de l'Assemblea General.   
. Els actes de desconsideració manifesta cap als companys en l'exercici de la professió.   
. Els actes de competència deslleial.   
. L'incompliment del deure d'assegurament quan així ho exigisca la legislació vigent.   
3. Són faltes molt greus   
. La reiteració de les faltes greus en el termini d'un any. El dit termini haurà de comptar-se des de la comissió de la primera falta o anterior.   
. Qualsevol conducta constitutiva de delicte en matèria professional, sempre que haja sigut condemnat per sentència ferma.   
. La vulneració en l'exercici professional dels drets de propietat intelectual de qualsevol altre professional, encara que no pertanga al present colegi.   
. La divulgació o comercialització de les dades de qualsevol caràcter dels clients coneguts en ocasió de l'exercici de l'exercici professional.   
  
. La imposició de condicions contractuals sobre prestacions no solicitades o qualsevol altre tipus d'actuació que supose una pràctica abusiva.   
. Els actes i les omissions que constituïsquen ofensa greu a la dignitat de la professió o a les regles ètiques que la governeu.   
. L'intrusisme professional i el seu encobriment.   
  
Article 59. Procediment disciplinari  
L'expedient disciplinari ha de respectar les normes següents:   
a) S'iniciarà per acord de la Junta, tant d'ofici com a instància de part, independentment de la condició de persona colegiada o no del denunciant.   
b) Amb anterioritat a la iniciació de l'expedient, podrà acordar-se la incoació d'un expedient d'informació prèvia, l'única finalitat del qual serà determinar si és procedent o no incoar el corresponent expedient disciplinari.   
c) La resolució del procediment sancionador haurà d'emetre's dins del termini màxim de sis mesos des de la data en què siga notificada a l'instructor la seua designació com a tal.   
El termini de sis mesos, a petició de l'instructor i quan la complexitat del cas ho requerisca, podrà ser prorrogat per l'òrgan competent per a resoldre fins a tres mesos. La pròrroga acordada haurà de ser notificada a l'interessat i no podrà ser objecte de recurs, sense perjuí del que puguen alegar els interessats per a la seua consideració en la resolució que pose fi al procediment i en l'eventual impugnació dels dits actes en els recursos ulteriors que, si és el cas, s'interposen contra esta.   
  
d) Si el presumptament incurs en responsabilitat disciplinària és un membre de la Junta de Govern, l'expedient s'iniciarà per acord del president de la Comissió Deontològica, i els membres d'esta exerciran les funcions atribuïdes en l'expedient disciplinari a la Junta de Govern pels presents estatuts.   
  
Article 60. Procediment abreujat   
La Junta de Govern, si considera que hi ha elements suficients per a qualificar la infracció com a lleu, podrà seguir el procediment abreujat regulat en el present article:   
a) La Junta de Govern notificarà a l'interessat la incoació del dit procediment i una proposta de resolució, i li concedirà un termini màxim de deu dies perquè formule alegacions i aporte els documents que estime pertinents en la seua defensa.   
b) Rebudes les alegacions o transcorregut el termini atorgat per a això, la Junta de Govern resoldrà sense més tràmit.   
  
Article 61. Procediment ordinari   
1. Iniciat el procediment, l'òrgan competent per a resoldre podrà adoptar les mesures provisionals que crega oportunes per a assegurar l'eficàcia de la resolució que puga dictar, si hi ha elements de juí suficients per a això. No es podran prendre mesures provisionals que puguen causar perjuís irreparables als interessats, o bé que impliquen la violació de drets emparats per les lleis.   
2. La Junta de Govern, en el moment d'acordar la incoació de l'expedient, designarà un instructor entre un dels seus membres o un altre membre colegiat. L'instructor renunciarà a la seua funció sempre que estiga incurs en una causa d'abstenció, i podrà ser recusat per la Junta si és acceptada la causa de recusació proposada per l'expedientat.   
3. Només es consideren causes d'abstenció o de recusació el parentiu de consanguinitat dins del quart grau o d'afinitat dins del segon, l'amistat íntima o enemistat manifesta o tindre interés personal, directe o indirecte, en l'assumpte.   
4. A l'efecte de l'exercici del dret de recusació, el nomenament de l'instructor serà notificat a l'expedientat, que podrà fer ús del dit dret en el termini de cinc dies des de la recepció de la notificació.   
  
5. L'expedientat pot nomenar una persona colegiada perquè actue de defensor, disposarà de deu dies hàbils, a partir de la recepció de la notificació, per a comunicar a la Junta de Govern el dit nomenament, i haurà d'acompanyar l'acceptació d'este per part de l'interessat. El defensor assistirà a totes les diligències proposades per l'instructor i podrà proposar la pràctica d'altres en nom del seu defés.   
  
Així mateix, l'expedientat podrà acudir assistit de lletrat.   
6. Es competència de l'instructor disposar l'aportació dels antecedents que estime necessaris i ordenar la pràctica de les proves i actuacions que conduïsquen a l'esclariment dels fets o a determinar les responsabilitats susceptibles de sanció.   
7. L'instructor notificarà als expedientats en forma escrita el plec de càrrecs, on constaran amb precisió els que contra ells es presenten, i els concedirà un termini improrrogable de huit dies a partir de la notificació perquè el contesten i proposen els mitjans de prova que estimen oportuns. En la notificació s'advertirà a l'interessat que, si no efectua alegacions sobre el contingut de la iniciació del procediment, el plec de càrrecs podrà ser considerat proposta de resolució.   
  
8. Contestat el plec de càrrecs, l'instructor admetrà o rebutjarà de forma motivada les proves proposades, i acordarà la pràctica de les admeses i aquelles altres actuacions que considere convenients per al millor esclariment dels fets.   
9. Acabades les actuacions, l'instructor formularà proposta de resolució, que haurà de notificar per còpia literal a l'expedientat, que disposarà d'un període de huit dies des de la recepció de la notificació per a examinar l'expedient i presentar escrit d'alegacions.   
10. La proposta de resolució i, si és el cas, les alegacions de l'imputat, es traslladaran a la Junta de Govern perquè dicte la resolució apropiada.   
11. La decisió per la qual es pose fi a l'expedient sancionador haurà de ser motivada, i no s'hi podran acceptar fets ni fonaments diferents dels que van servir de base al plec de càrrecs i a la proposta de resolució, sense perjuí de la seua distinta valoració.   
12. Contra la resolució que pose fi a l'expedient podrà l'interessat interposar recurs de reposició davant de la Junta de Govern en el termini d'un mes des de la seua notificació. La interposició del dit recurs suspendrà l'execució de l'acord contra el qual s'ha recorregut. La dita suspensió s'alçarà una vegada es resolga el recurs.   
13. Contra la resolució del recurs de reposició, que esgota la via administrativa, podrà interposar-se recurs contenciós administratiu davant de la jurisdicció contenciosa administrativa.   
  
Article 62. Sancions   
Les sancions que poden aplicar-se són les següents:   
1. Per faltes lleus:   
a) Amonestació verbal.   
b) Amonestació escrita.  
c) Pèrdua del dret de vot en les assemblees, en cas d'impagament de les contribucions.   
2. Per faltes greus:   
a) Amonestació escrita amb l'advertència de suspensió.   
b) Suspensió de la condició de membre colegiat per un període no superior a tres mesos.   
c) Inhabilitació per a l'exercici de càrrecs colegials, per un termini no superior a 6 mesos.   
3. Per faltes molt greus:  
a) Suspensió de la condició de membre colegiat i de l'exercici de la professió per un termini superior a sis mesos i no superior a un any.   
  
b) Expulsió del Colegi.   
c) Inhabilitació per a l'exercici de càrrecs colegials per un termini de fins a cinc anys.   
4. Cada una de les sancions disciplinàries previstes en els apartats anteriors comportarà l'obligació d'esmenar o corregir els defectes i irregularitats observats; rectificar les situacions o conductes improcedents; executar, en definitiva, l'acord que, simultàniament, s'adopte per l'òrgan competent arran de fets deduïts i comprovats durant la tramitació de l'expedient.   
5. Per a la imposició de sancions es tindran en compte les circumstàncies següents:   
a) La gravetat dels danys i perjuís causats.   
b) El grau d'intencionalitat, imprudència o negligència.   
c) La contumàcia demostrada o el desacatament a l'òrgan competent durant la tramitació de l'expedient.   
d) La duració del fet sancionable.   
e) La reiteració o la realització continuada del fet sancionable.   
f) Les reincidències.   
  
Article 63. Extinció   
La responsabilitat disciplinària s'extingirà:   
a) Per mort de l'inculpat.   
b) Per compliment de la sanció.   
c) Per prescripció de les infraccions o de les sancions.   
d) Per acord de la Junta de Govern   
  
Article 64. Prescripció   
1. Les faltes lleus prescriuen al cap de sis mesos, les greus a l'any, i les molt greus als dos anys.   
2. El termini de prescripció de les infraccions començarà a computar-se des de la comissió dels fets constitutius d'estes, i s'interromprà per qualsevol actuació o diligència que es practique en esbrinament dels fets amb coneixement de l'interessat. El termini tornarà a computar-se si el procediment disciplinari roman paralitzat durant més d'un mes per causa no imputable a l'inculpat.   
  
3. Les sancions per falta lleu prescriuen al cap d'un any, per falta greu als dos anys i per falta molt greu als tres anys. El termini de prescripció de les sancions començarà a comptar-se des de l'endemà del dia en què adquirisca fermesa la resolució per la qual s'imposa la sanció. Interromprà la prescripció la iniciació, amb coneixement de l'interessat, del procediment d'execució, i tornarà a transcórrer el termini si aquell està paralitzat durant més d'un mes per causa no imputable a l'infractor.   
  
  
Article 65. Cancelació   
Una vegada complida la sanció imposada per la Junta de Govern i transcorreguts sis mesos en el supòsit de faltes lleus i un any en el supòsit de faltes greus i molt greus, es cancelarà la nota de l'expedient personal del membre colegiat, i es notificarà per escrit a l'interessat este aspecte.   
  
TÍTOL VIII  
Del règim jurídic  
  
Article 66. Presumpció de validesa   
Els actes dictats pels òrgans colegials es presumixen vàlids i tindran els efectes que els corresponguen des de la data del seu acord o notificació, si no s'hi disposa una altra cosa. La interposició del recurs de reposició no suspendrà l'execució de l'acte impugnat, excepte en el cas que la dita execució poguera causar perjuís d'impossible o difícil reparació o es tracte de la imposició de sancions colegials. En este últim cas la suspensió es produirà de forma automàtica per la simple interposició del recurs potestatiu de reposició.   
  
  
Article 67. Esgotament de la via administrativa i recurs potestatiu de reposició   
Els actes dels òrgans colegials esgoten la via administrativa i contra estos podrà interposar-se recurs contenciós administratiu d'acord amb la llei jurisdiccional.   
També podrà interposar-se recurs potestatiu de reposició en el termini d'un mes i contra la seua resolució, que haurà de produir-se en el mateix termini, es podrà interposar recurs contenciós administratiu.   
  
Els actes colegials que no estiguen subjectes al dret administratiu es regiran pel dret privat, sense perjuí de l'observança de les normes sobre la formació de la voluntat dels òrgans colegials previstes en estos estatuts.   
  
Article 68. Nulitat de ple dret dels actes dels òrgans colegials   
  
Es consideren nuls de ple dret els actes dels òrgans colegials en els casos següents:   
a) Els que lesionen el contingut dels drets i llibertats susceptibles d'empara constitucional.   
b) Els adoptats amb manifesta incompetència per raó de la matèria o del territori.   
c) Els que tinguen un contingut impossible.   
d) Els que siguen constitutius d'una infracció penal o es dicten com a conseqüència d'esta.   
e) Els dictats prescindint totalment i absolutament del procediment legalment establit o de les normes que contenen les regles essencials per a la formació de la voluntat dels òrgans de govern del Colegi.   
  
f) Els actes expressos o presumptes contraris a l'ordenament jurídic, pels quals s'adquirixen facultats o drets quan no es tinga els requisits essencials per a la seua adquisició.   
De la mateixa manera, es consideren nuls de ple dret aquells acords o actes colegials que siguen manifestament contraris a la constitució, les lleis o altres disposicions administratives de rang superior, i les que impliquen la retroactivitat de disposicions sancionadores no favorables o restrictives de drets individuals.   
Contra els acords emanats dels òrgans colegials, en tant que subjectes al dret administratiu, una vegada esgotats els recursos corporatius, es podrà recórrer en la via contenciosa administrativa.   
  
TÍTOL IX  
Del règim de distincions  
  
Article 69. Distincions i premis colegials   
1. S'establix un règim de distincions i premis colegials d'àmbit general per a aquelles persones que hagen prestat servicis destacats al Colegi o contribuït notablement a augmentar el prestigi de la professió. Les dites persones podran ser colegiats o no, i inclús persones jurídiques.   
2. Les distincions i premis colegials d'àmbit general són, per orde de major mèrit, les següents:   
a) Títol de Colegiat d'Honor.   
b) Medalla d'Honor del Colegi.   
c) Medalla al Mèrit Professional.   
d) Altres distincions i premis colegials.   
3. Les distincions dels epígrafs 2.a, 2.b i 2.c anteriors es podran atorgar exclusivament a persones físiques. Les distincions i premis de l'epígraf 2.d anterior podran atorgar-se tant a persones físiques com jurídiques.   
4. El règim de distincions i premis colegials es podrà regular reglamentàriament.   
No obstant això, a fi de no perdre espontaneïtat o oportunitat, la Junta de Govern podrà atorgar aquelles distincions i premis que estime convenients encara que no estiguen regulades.   
  
TÍTOL X  
Fusió, absorció, segregació i dissolució  
  
Article 70. Fusió, absorció, segregació i dissolució   
1. La segregació o, si és el cas, la fusió o absorció requerirà l'acord previ adoptat en Assemblea General extraordinària expressament convocada a este efecte, a la qual haurà de concórrer un nombre de colegiats no inferior a la mitat més un dels membres del cens. Per a la seua aprovació s'haurà d'obtindre la mitat més un dels presents, i complir la resta de requisits que establix l'article 8 de la Llei 6/1997, de 4 de desembre, de la Generalitat Valenciana, de Colegis Professionals.   
2. El Colegi Oficial d'Enginyers en Informàtica de la Comunitat Valenciana podrà dissoldre's quan així ho impose directament la llei, o mitjançant un acord adoptat en Assemblea General extraordinària, expressament convocada a este efecte, a la qual haurà de concórrer un nombre de colegiats no inferior al setanta per cent dels membres del cens i s'aprove per la mitat més un dels presents, i complir la resta de requisits que establix l'article 8 de la Llei 6/1997, de 4 de desembre, de la Generalitat, de Colegis Professionals.   
  
DISPOSICIONS TRANSITÒRIES  
  
Primera   
Mentres no es constituïsca un altre colegi oficial d'enginyers en informàtica a la Comunitat Valenciana, el Colegi exercirà les funcions i competències que correspondrien al Consell Valencià de Colegis d'Enginyeria en Informàtica.   
  
Segona   
Fins que s'aprove per l'Assemblea General el reglament de règim interior, s'autoritza la Junta de Govern a dictar aquelles normes provisionals que siguen imprescindibles per a l'aplicació dels presents estatuts. Les dites normes seran posteriorment referendades per l'Assemblea General ordinària, sense detriment del funcionament intern del Colegi fins a la seua aprovació.   
  
DISPOSICIONS FINALS  
  
Primera   
Els presents estatuts entraran en vigor en el moment de la seua aprovació per l'Assemblea General, i es procedirà immediatament a la seua publicació en el Diari Oficial de la Comunitat Valenciana.   
  
Segona   
S'autoritza la Junta de Govern a dictar els reglaments de règim interior per al desenrotllament dels presents estatuts.   
  
Tercera   
En allò no previst expressament en els presents estatuts caldrà ajustar-se al que disposa la Llei de Colegis Professionals de 1974 i les seues modificacions posteriors, la Llei de 4 de desembre de 1997, de la Comunitat Valenciana, que regula els consells i colegis professionals, i els Estatuts Generals de l'Organització Colegial d'Enginyeria en Informàtica en la seua redacció vigent.